Լինելով միջազգային ընդգրկմամբ խոշոր հանքարդյունաբերական խմբի մաս՝ Ընկերությունը բնականաբար պետք է ծրագրեր իրականացնի գործունեության տարածաշրջանում լեռնահանքային ոլորտի ներուժի և զարգացման հեռանկարների գնահատման ուղղությամբ: ՀՀ Տավուշի և Լոռու մարզերում երկրաբանական ուսումնասիրության աշխատանքների ծրագիր (այսուհետ՝ Ծրագիր) իրականացնելու իր մտադրության վերաբերյալ իրազեկումը Ընկերությունն իրականացրել է «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի (այսուհետ՝ Օրենք) և ՀՀ այլ իրավական ակտերի պահանջների լիարժեք պահպանմամբ: